ANC ontken R102 miljoen-belastingskuld | Maroela Media
Daily Maverick berig die SAID het in Desember 'n hofbevel bekom wat die balju van die hof opdrag gegee het om binne 10 dae op bates ter waarde van R102 miljoen beslag te lê om uitstaande belastingskuld te delg.
Pule Mabe, ANC-woordvoerder, het gesê die party is nie bewus of ingelig van sodanige ultimatum deur die SAID nie en verwerp daarom die "onakkurate, kwaadwillige, twyfelagtige en verdelende mediaberigte met die minagting wat dit verdien".
"Belastingsake van die ANC is privaat en word deur die tesourier-generaal se kantoor hanteer, wat van tyd tot tyd met die SAID in gesprek tree oor sulke sake. Die tesourie-generaal se kantoor het by vorige geleenthede wetlik toelaatbare betalingsreëlings met die SAID aangegaan om sy agterstallige skuld af te betaal. Die ANC sal voortgaan om alle belasting en skuld aan die SAID te betaal en vind die bewering van belastingontduiking afskuwelik en onverantwoordelik."
Volgens Daily Maverick se berig is die ANC se agterstallige belastingskuld weens uitstaande werknemersbelasting, bydraes tot die Werkloosheidsversekeringsfonds (WVF) en ander heffings wat van ANC-werknemers se salarisse afgetrek is, maar nie oorbetaal is nie.
Die National Union of Health and Allied Workers (Nehawu) het verlede maand gesê hy gaan die ANC in die arbeidshof die stryd aansê oor dié party nie sy werkers se salarisse betaal nie.
Die ANC versuim reeds maande lank om sy werkers te betaal. Onbetaalde werkers het reeds in Junie verlede jaar 'n landwye staking onderneem, waartydens hulle geëis het dat hul uitstaande salarisse vir Mei dadelik betaal moet word.
Carl Niehaus, wat verlede jaar deur die ANC in die pad gesteek is, het ook vroeër gesê hy gaan die Openbare Beskermer (OB) nader oor die ANC se "diefstal" van werknemers se werkgewersbydraes.
Niehaus het kort na sy afdanking klagte van bedrog, diefstal en korrupsie teen ANC-hooggeplaastes by die Johannesburg-Sentraal-polisiestasie ingedien.
'Nie veel' wat regering aan brandstofprys kan doen – Sapia
Natuurlik gaan die anc dit ontken en sal nog wegkom daarmee omdat die ondersoek 35 jaar gaan duur.
Ontkenning is die eerste woord in die leuse van die anc – weet van niks, hoor niks, sien niks – dan is daar niks.
Dalk moet ons 'n veiligheidsnet oor SA span want as die ANC engeltjies hemel toe wil vlieg gaan net 'n paar mense oorbly. Wie gaan dan keer dat plundering plaasvind, waardes toepas , reg en geregtheid laat geskied, infrastruktuur in stand hou en ag al die pragtige dinge waarvoor die ANC staan
ALTYD ONSKULDIG. Pule Mabe se uiting dat cANCer gereeld praat met SAIR's is klaar suspicious. Waarvoor wil jy met SAIRS praat as jy niks skuld
Die ANC gebruik darem groot woorde om die bewerings te ontken. Die stroom geld van al die bevoordeeldes is nou 'n klein straaltjie. G'n wonder die ANC sukkel so nie. T-shirts en kospakkies gaan maar min wees met volgende verkiesing